laion/Wikipedia-Exotic huggingface dataset:
אליפות האמריקות בכדורסל 2003

אליפות האמריקות בכדורסל 2003 הידועה גם בשם טורניר האמריקות 2003 היא האליפות ה-11 שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת אתונה. ארצות הברית ארצות הברית זכתה באליפות בפעם החמישית בתולדותיה. תחילה נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - איי הבתולה של ארצות הברית, הרפובליקה הדומיניקנית, פוארטו ריקו, מקסיקו דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו לבית רבע הגמר ולפלייאוף לקביעת הנבחרות שיעפילו לאליפות העולם. נתונים מאתר פיב"א
קזצ'וק

קזצ'וק (ברוסית: Казачок ובאוקראינית: Козачок) הוא ריקוד עם קוזאקי, כפי שמרמז שמו, שרוקדים בעיקר באוקראינה וברוסיה. הקזצ'וק הוא ריקוד מהיר בקצב של 2/4 שמתגבר בהתמדה. האישה מובילה את הריקוד והגבר עוקב אחריה תוך חיקוי תנועותיה. האישה מסמנת את השינוי, שתבצע בתנועות, על ידי מחיאות כפיים. לקזצ'וק יש גרסאות מעט שונות באזורים שונים, כך ידוע הקזצ'וק של קובאן והקזצ'וק של הקווקז הצפוני. הקזצ'וק נפוץ בעולם וזכה לפרסום לאחר שהצבא הרוסי כבש את פריז בסוף מלחמות נפוליאון. במהלך המאה ה-19 חלו שינויים בריקוד והתחילו לחולל אותו במעגל. מדיה וקבצים בנושא קזצ'וק בוויקישיתוף ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
מרים גולדפיין

מרים גולדפיין, היא אתלטית ישראלית בעבר. אלופת ישראל בזריקת דיסקוס (1949), בעלת שתי מדליות ארד מהמכביות (1950 ו-1953). גולדפיין התאמנה בקבוצת הפועל ירושלים. באליפות ישראל שנערכעה ביולי 1949 זכתה גולדפיין במדליית זהב בזריקת דיסקוס בתוצאה של 26.82 מטר. בתחרות אתלטיקה שנערכה בירושלים בין אתלטים מזאגרב לאתלטים מהפועל במאי 1950 זכתה גולדפיין במדליית כסף בזריקת דיסקוס בשיא אישי חדש של 31.05 מטר, אחרי בורוביץ' מזגרב (35.70 מטר) ולפני עליזה וירץ מישראל (28.90 מטר). בתחרויות האתלטיקה של המכביה השלישית שנערכו בתל אביב באוקטובר היא זכתה במדליית ארד, בזריקת דיסקוס בתוצאה של 28.52 מטר, אחרי פרידה ליכטבלאו (33.28 מטר) ועטרה פולונסקי (32.68 מטר), שתיהן מישראל. בתחרויות האתלטיקה של המכביה הרביעית שנערכו בשנת 1953 זכתה גולדפיין שוב במדליית ארד בזריקת דיסקוס בתוצאה של 29.92 מטר, אחרי עטרה פולונסקי (35.28 מטר) ואולגה וינטנברג (34.35 מטר). זריקת דיסקוס: 31.05 מטר (1950) הדיפת כדור ברזל: 9.40 מטר (1954) אספורט - אתלטיקה קלה, משמר, 18 בנובמבר 1947 דבר הספורט, דבר, 20 במרץ 1949 דבר הספורט, דבר, 4 בדצמבר 1949 "מגן יהושע וייסמן" וא"ק בירושלים, דבר, 31 במרץ 1950 נבחרת האתלטיקה של הפועל ליוגוסלביה, דבר, 1 באפריל 1951 דבר הספורט - אתלטיקה קלה, דבר, 1 ביולי 1951 החלה האליפות הקבוצתית לנוער, דבר, 10 בנובמבר 1954 אליפות ישראל באתלטיקה קלה, הַבֹּקֶר, 17 ביולי 1949 דבר הספורט, דבר, 10 במאי 1950
Ka-Ching!

Ka-Ching! (בעברית: קא-צ'ינג!) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, Up!. השיר יצא לאור ב-17 בפברואר 2003 באירופה, וב-10 במרץ 2003 בבריטניה כסינגל השלישי מתוך האלבום. השיר לא יצא בארצות הברית ולכן לא הצליח להיכנס לאף מצעד שם. בשל הצלחתו הרבה של השיר בעולם, מכירותיו עולות על למעלה מ-700,000 עותקים שנמכרו. את השיר הוציאה טוויין בכמה גרסאות, ואף העלתה מספר גרסאות שונות של ווידאו קליפים. הגרסאות המוכרות ביותר מכלל האלבום מוכרות בשם "Red Version". השיר זכה להצלחה רבה בעיקר באירופה, שם נכנס למספר רב של עשיריות וחמישיות פותחות ובנוסף, הצליח להעפיל לצמרת המצעד הפורטוגזי. את השיר כתבו שאניה טוויין ורוברט ג'ון "מאט" לאנג, והוא הופק על ידי לאנג גם כן. עטיפתו של הסינגל מציגה את פניה של טוויין, ואותה דמות שמופיעה בעטיפה, מופיעה גם בגרסה הראשונה שיצאה לשיר. שני הווידאו קליפים הנלווים שיצאו לשיר צולמו במקסיקו סיטי שבמקסיקו, ובמדריד שבספרד, בינואר 2003. בגרסה אחת של הקליפ ניתן לראות את טווין כשהיא רצה לעבר טלפון ביתה שמצלצל, ולאחר מכן מתחילה מסע בעיר מגוריה. בין לבין ניתן לראות קטעים שבהם היא לבושה בשמלה אדומה, או נראית כזמרת רוק עם גיטרה ביד. לבסוף, כשעברה טוויין מסע משונה בעיר שלה, היא רצה שוב לעבר הטלפון וכשאין מענה היא סוגרת אותו ומתחתיה מגיח נחש שמזנק עליה ובעצם סוגר את הקליפ. הקליפ השני נקרא בשם - "Red Dress Version\גרסת השמלה האדומה", והוא כשמו מציג את טוויין לאורך כולו כשהיא לבושה בשמלה אדומה ויוקרתית. כל הקליפ מציג את טוויין כשהיא שרה את השיר ורוקדת עם השמלה, תוך כדי שצלמים רבים מצלמים אותה ללא הרף. הגרסאות השונות הועלו לערוץ ה-Vevo של טוויין באמצע שנת 2011. השיר זכה להצלחה עולמית במצעדים, פרט לארצות הברית. מידע על היצירה "Ka-Ching!" באתר מיוזיק בריינז מידע על הסינגל "Ka-Ching!" באתר מיוזיק בריינז מידע על היצירה "Ka-Ching!" באתר Discogs סרטון השיר "Ka-Ching!" באתר יוטיוב Davies, Hannah J. (2017-09-28). "Shania Twain: Now review – bouncing back with country-pop queen". The Guardian (באנגלית בריטית). ISSN 0261-3077. נבדק ב-2017-10-11. "Shania Twain". Billboard. נבדק ב-2017-10-11. Shania Twain - The Receipts | NOW Makes Its Debut, ATRL (באנגלית) Up! (Red Album) by Shania Twain on Apple Music (באנגלית אמריקאית), 2002-11-18, נבדק ב-2017-10-11 [http://www.americanradiohistory.com American Radio History: Documents from the History of Radio TV and FM broadcasting and Electronics], www.americanradiohistory.com Ka-Ching! - Shania Twain | Songs, Reviews, Credits | AllMusic, AllMusic ShaniaTwainVEVO (2011-06-09), Shania Twain - Ka-Ching! (Red Version), נבדק ב-2017-10-11 ShaniaTwainVEVO (2011-05-24), Shania Twain - Ka-Ching! (Red Dress Version), נבדק ב-2017-10-11 ShaniaTwainVEVO, YouTube Auszeichnungen Archiv, IFPI Austria - Verband der österreichischen Musikwirtschaft (בגרמנית) New edition of Music Week out now, www.musicweek.com (באנגלית) Datenbank: BVMI, www.musikindustrie.de
ועדת החוץ של הסנאט של ארצות הברית

ועדת הסנאט ליחסי חוץ של ארצות הברית (באנגלית: United States Senate Committee on Foreign Relations) היא ועדה קבועה של הסנאט של ארצות הברית. היא ממונה על חקיקה מובילה במדיניות החוץ ודיון בסנאט. ועדת יחסי החוץ אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים. הוועדה אחראית גם לקיום שימוע המאשר תפקידים בכירים במחלקת המדינה. בתפקיד יושב הראש הנוכחי מכהן הסנאטור בן קרדין, מאז ספטמבר 2023. הוועדה שקלה, דנה ודיווחה על אמנות וחקיקה חשובות, החל מרכישת אלסקה בשנת 1867 ועד הקמת ארגון האומות המאוחדות ב-1945. ועדת אחות בבית הנבחרים היא הוועדה לענייני חוץ. ועדת החוץ של הסנאט ליחסים בינלאומיים וארגונים, זכויות אדם, דמוקרטיה וענייני נשים גלובליים ועדת החוץ של הסנאט לענייני מזרח אסיה, פסיפיק הבינלאומי ומדיניות אבטחה באינטרנט ועדת החוץ של הסנאט לענייני אפריקה ומדיניות הבריאות הגלובלית ועדת החוץ של הסנאט ליחסים בינלאומיים בנושא חצי הכדור המערבי וענייני מכרות גלובליים ועדת החוץ של הסנאט ליחסי חוץ של אירופה ושיתוף פעולה ביטחוני אזורי ועדת החוץ של הסנאט ליחסי חוץ במזרח התיכון, דרום אסיה, מרכז אסיה ומלחמה בטרור ועדת החוץ של הסנאט ליחסי חוץ בנושא פיתוח בינלאומי וסיוע חוץ, כלכלה והגנה על הסביבה הבינלאומית וחיל השלום אתר האינטרנט הרשמי של ועדת החוץ של הסנאט של ארצות הברית (באנגלית) מדיה וקבצים בנושא ועדת החוץ של הסנאט של ארצות הברית בוויקישיתוף ועדת החוץ של הסנאט של ארצות הברית, ברשת החברתית אקס (טוויטר) U.S. Senate Committee of Foreign Relations Official Website - Archive Senate Foreign Relations Committee. Legislation activity and reports, Congress.gov. U.S. Government Printing Office (GPO) Page for the Committee of Foreign Relations ערך זה הוא קצרמר בנושא ארצות הברית ובנושא יחסי חוץ. אתם מוזמנים לתרום לוויקיפדיה ולהרחיב אותו.
ליילנד טייגר קוב

ליילנד טייגר קוב (באנגלית: Leyland Tiger Cub) הוא אוטובוס, מתוצרת יצרנית כלי הרכב הבריטית "ליילנד" (שם מלא: "BritishLeylandMotor Corporation") אשר יוצר בין השנים 1952–1970. בדגמי "ליינד טייגר קוב" תוכננו 44 מושבים. PSUC1/1 (יוצר בין השנים 1952-1954) PSUC1/1, /2 (יוצר בין השנים 1956-1954) PSUC1/1, /2 (יוצר בין השנים 1955-1956) PSUC1/1, /2 (יוצר בין השנים 1957-1956) PSUC1/1, /2, /3, /5 (יוצר בשנת 1957) PSUC1/1, /2, /3, /5 (יוצר בין השנים 1958-1957) PSUC1/1, /2, /3 (יוצר בין השנים 1959-1958) PSUC1/1, /1T,/2, /3, /5 (יוצר בין השנים 1960-1959) PSUC1/1, /2, /3, /4, /5 (יוצר בין השנים 1961-1960) PSUC1/1, /1T, /2, /2RT, /5, /11, /12, /13 (יוצר בין השנים 1963-1961) PSUC1/11, /12, /12T, /13 (יוצר בין השנים 1965-1963) PSUC1/11, /11T, /12, /12T, /13 (יוצר בין השנים 1967-1965) PSUC1/11, /12, /12T, /13 (יוצר בין השנים 1969-1967 יוצר בין השנים 1962-1968 מנוע 9,800 סמ"ק המפיק 140 כ"ס ב-1,700 סל"ד (מנוע מסוג "Leyland 0.600H") ציילון גאנה הולנד ג'מייקה פורטוגל ניו זילנד מלטה ליילנד טייגר קוב ליילנד טייגר קוב - מבט לתוך האוטובוס ליילנד טייגר קוב ליילנד טייגר קוב ליילנד טייגר קוב (צולם במלטה) ליילנד טייגר קוב ליילנד טייגר קוב ליילנד טייגר קוב ליילנד טייגר קוב ליילנד טייגר קוב ליילנד טייגר (מנוע קדמי) ליילנד טייגר ליילנד MCW אולימפיק ליילנד פנתר ליילנד טיטאן (מנוע קדמי - דו קומתי) ליילנד טיטאן (B15) ליילנד B21 ליילנד 15/20 ליילנד סוויפט ליילנד קוב CU ליילנד פנתר קוב ליילנד טייגר קוב - תמונות (old-bus-photos.co.uk) מדיה וקבצים בנושא ליילנד טייגר קוב בוויקישיתוף ליילנד טייגר קוב (2:55 דקות), יו-טיוב אתר leylandsociety ליילנד טייגר קוב אתר revolvy ליילנד טייגר קוב - היסטוריה History of the Leyland Bus [[קטגוריה:אוטובוסים ליילנד{טייגר קוב]]
חיים טייטלבוים

חיים טייטלבוים (17 בדצמבר 1934–2000) היה קצין בצה"ל. הוא שרת בעיקר בתפקידי תחזוקה ומטה, והגיע לדרגת תת-אלוף. טייטלבוים נולד כבן זקונים לשרה ודוד בהונגריה. ב-1949 עלה לישראל לבדו, במסגרת עליית הנוער. ב-1953 התגייס טייטלבוים לצה"ל, כלוחם בחטיבת גבעתי. בהמשך, סיים קורס קציני חי"ר, וקורס צניחה ולוחמה זעירה. הוא שירת בצה"ל במשך שלושים שנה, כשברובן שימש בתפקידי תחזוקה ביחידות שריון. במהלך שירותו סיים לימודי תואר ראשון במדעי החברה באוניברסיטת בר-אילן. בהמשך, היה ראש מחלקת התחזוקה באגף האפסנאות בדרגת אלוף-משנה, וסגן ראש אגף התכנון, בדרגת תת-אלוף. לאחר שחרורו מצה"ל, ניהל טייטלבוים את מנהל האספקה והאחזקה בקופת חולים כללית, והיה סמנכ"ל בחברת ישקר. בהמשך הקים את המוסד הסיעודי "בית האלה", וכן חברה ברומניה לשירותי רפואת חרום. טייטלבוים הוביל את הקמת העמותה להנצחת מורשת חיל התחזוקה, ואת בניית אתר ההנצחה לחללי חיל התחזוקה. הוא שימש יושב ראש העמותה בשנים 1986–1995. טייטלבוים נפטר בשנת 2000, בגיל 65. הוא היה נשוי לביוכימאית דבורה טייטלבאום, ממפתחי התרופה קופקסון, ואב לשניים. בנם ובתם יזמו הקמת קרן לזכרם במסגרת מכון ויצמן למדע. חיים טייטלבוים - 10 שנים למותו, סרטון באתר יוטיוב בין מדע ורפואה, חדשות אגודת הידידים של מכון ויצמן למדע בישראל
מושל יוטה

מושל יוטה (באנגלית: Governor of Utah) הוא ראש הרשות המבצעת של ממשלת מדינת יוטה והמפקד העליון של כוחות הצבא שלה. על המושל מוטלת החובה לאכוף את חוקי המדינה וכן הסמכות לאשר או להטיל וטו על הצעות חוק המועברות על ידי בית המחוקקים של המדינה. המושל רשאי גם לכנס את בית המחוקקים ב"אירועים יוצאי דופן". ל"מדינת דזרט" שהצהירה על עצמה ושקדמה לטריטוריית יוטה, היה רק מושל אחד, בריגהם יאנג. לטריטוריה של יוטה היו 15 מושלים טריטוריאליים מיום ייסודה ב-1850 ועד להקמתה של מדינת יוטה ב-1896, אז הוכרה בידי נשיא ארצות הברית. ג'ון וו. דוסון (John W. Dawson) היה המושל הטריטוריאלי שכיהן הכי פחות זמן - שלושה שבועות בלבד, בריגהם יאנג, המושל טריטוריאלי הראשון, כיהן את תקופת הכהונה הארוכה ביותר - בשבע שנים. מאז כינונה של יוטה כמדינה בארצות הברית, כיהנו בה בסך הכל 18 מושלים, 17 גברים ואישה אחת. קאל רמפטון כיהן במשך שלוש תקופות כהונה מ-1965 עד 1977. אולן ווקר כיהנה במשך הזמן הקצר ביותר - תקופת כהונתה כללה את 14 החודשים הנותרים של מייק ליוויט עם מינויו לראש הסוכנות להגנת הסביבה. בגיל 36, היבר מאנינג ולס היה הצעיר ביותר שכיהן כמושל. בגיל 70, סיימון במברגר הפך לאדם המבוגר ביותר שנבחר לתפקיד לתפקיד בעוד אולן ווקר, בגיל 72, הייתה האדם המבוגר ביותר שירשה את התפקיד. המושל הנוכחי הוא ספנסר קוקס, שנכנס לתפקידו ב-4 בינואר 2020, עם סיום תפקידו של גארי הרברט. למושל יוטה חותם רשמי, שמעוצב בהשאלה של רוב הסימבולים מסמל המדינה, חותם המושל כולל ספרות רומיות בתחתית, המייצגות את מספר המושל, שמשתנות עם כל כניסתו של מושל חדש לתפקיד. לכן לכל מושל יש חותם ייחודי לעצמו ולממשלו. הספרות הרומיות הן כיום "XVIII", המייצגות את מספרו של ספנסר קוקס, הוא המושל ה-18 של יוטה. מדיה וקבצים בנושא מושל יוטה בוויקישיתוף אתר האינטרנט הרשמי של מושל יוטה (באנגלית) סגן המושל הוא ממפלגתו של המושל, אלא אם כן צוין אחרת. התפטר כדי לשמש כמנהל הסוכנות להגנת הסביבה. התפטר כדי לשמש כשגריר ארצות הברית בסין.
שומר הנגב

שומר הנגב הוא פסל סביבתי גדול בדמות ראש, הנמצא מול מפעלי נאות חובב, בצד המזרחי של כביש 40. יוצר הפסל הוא הפסל הישראלי אמיליו מוגילנר. פסל זה מכונה "שימדורה" על ידי תושבי האזור. הפסל בגובה 16 מטר (חמש קומות) הוא אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב במקומו ב-27 בנובמבר 2005. הפסל אמיליו מוגילנר ידוע במאבקו למען איכות הסביבה. הוא כמעט שילם על כך בחייו כשמתנקש ירה בו ופצע אותו קשה. מטרת הקמת הפסל הוא למחות על זיהום האוויר היוצא ממפעלי נאות חובב ולשמור על זכותם של תושבי הנגב לנשום אוויר נקי. מוגילנר הודיע שהפסל הוא זמני ויישאר במקומו עד שהזיהום ממפעלי נאות חובב ייפסק. בסביבת הפסל שורר ריח חריף המגיע מהמפעלים. להקמת הפסל תרמו תושבי האזור, כולל שבטים בדואים שמתגוררים באזור, נציגים מהמועצה אזורית רמת הנגב, חברי "אדם טבע ודין". מדיה וקבצים בנושא שומר הנגב בוויקישיתוף אלה דותן, הפוסל במומו פסל: פרויקט "שומר הנגב", באתר ynet, 9 בנובמבר 2005 אלון פרס, אמנות זה כואב: אמן המחאה ממשיך ליצור עם יד משותקת מניסיון רצח, באתר Xnet‏, 4 בינואר 2017 פסל "שומר הנגב" יוצב מול רמת חובב, באתר וואלה, 21 בנובמבר 2005
פה גדול

האם התכוונתם ל... מוזיקה פה גדול (שיר של ענת עצמון) – שיר של ענת עצמון מתוך האלבום "בחלום" פה גדול (שיר של מאיר אריאל) – שיר של מאיר אריאל מתוך האלבום "רישומי פחם", לו ביצע בני בשן גרסת כיסוי באלבום "עבודה עברית" פה גדול (שיר של אוהד שרגאי) – שיר של אוהד שרגאי פה גדול הפקות – חברת תקליטים שהוקמה על ידי דן תורן ושי להב בשנת 2003 קולנוע וטלוויזיה פה גדול (סרט) (אנ') – סרט קולנוע משנת 1967 בבימויו ובכיכובו של ג'רי לואיס פה גדול – דמות עוג מתוך "הדרדסים" פה גדול – סדרת טלוויזיה מונפשת של נטפליקס
אנג'ל רודריגז

אנג'ל דניאל רודריגז טריקוצ'ה (בספרדית: Ángel Daniel Rodríguez Tricoche, נהגה בספרדית "אנחל רודריגס"; נולד ב-5 בדצמבר 1992) הוא כדורסלן פוארטו ריקני המשחק בקבוצת אוסטין ספרס מליגת הפיתוח של ה-NBA, בעמדת הרכז. גובהו 1.80 מטר. רודריגז נולד בריו פיידרס שבפוארטו ריקו. בגיל 15 עבר לבדו למיאמי כדי להתקדם בכדורסל. בשנים 2011–2013 שיחק בליגת המכללות בשורות קנזס סטייט ובשנים 2013–2015 שיחק בשורות מיאמי הוריקנס מליגת המכללות. בעונתו השנייה בקבוצה קלע 12.6 נקודות למשחק, מסר 4.5 אסיסטים וחטף 1.7 כדורים למשחק. לאחר שלא נבחר בדראפט ה-NBA עבר לשחק בעונת 2016–2017 בשולה מצרפת. ב-2017 חתם במכבי חיפה לעונה אחת. בשנת 2009 רודריגז זכה עם נבחרת פוארטו ריקו במדליית הזהב במסגרת אליפות האמריקות בכדורסל עד גיל 18 שנערכה במקסיקו, והוביל את קלעיה עם 20.8 נקודות למשחק. כיום הוא חבר בנבחרת פוארטו ריקו בכדורסל. באליפות האמריקות בכדורסל בשנת 2017 שיחק בכל משחקי הנבחרת שהגיעה למקום החמישי, וקלע 10.7 בממוצע למשחק. מדיה וקבצים בנושא אנג'ל רודריגז בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל שחקן באתר hurricanesports.com פרופיל שחקן באתר מנהלת ליגת העל בכדורסל Where’s the pancake mix? Former UM star Angel Rodriguez adjusts to life in the French league, באתר miamiherald‏, 20 בספטמבר 2016 יצחק גולדשטיין, המחליף של גרגורי ורגאס: מכבי חיפה החתימה את אנג'ל רודריגז, באתר כלבו – חיפה והצפון, 3 באוגוסט 2017 ‏ 2009 ,centrobasket u18 championship for man, באתר פיב"א Puerto Rican Men National Team 2017, באתר latinbasket
ליילנד טייגר

ליילנד טייגר (באנגלית: Leyland Tiger) הוא אוטובוס, מתוצרת יצרנית כלי הרכב הבריטית "ליילנד" (שם מלא: "BritishLeylandMotor Corporation") אשר יוצר בין השנים 1981–1992. אוסטרליה מלטה ליילנד טייגר ליילנד טייגר ליילנד טייגר ליילנד טייגר ליילנד טייגר - מבט לתוך האוטובוס ליילנד טייגר ליילנד טייגר ליילנד טייגר (מנוע קדמי) ליילנד טייגר קוב ליילנד MCW אולימפיק ליילנד פנתר ליילנד טיטאן (B15) ליילנד B21 ליילנד 15/20 ליילנד סוויפט ליילנד קוב CU ליילנד פנתר קוב ליילנד טייגר - תמונות (premiercarriage) ליילנד טייגר - תמונות (angustransportgroup) מדיה וקבצים בנושא ליילנד טייגר בוויקישיתוף ליילנד טייגר (4:49 דקות), יו-טיוב ליילנד טייגר, שנת 1988 (2:26 דקות), יו-טיוב אתר leylandsociety
אליפות האמריקות בכדורסל 2009

אליפות האמריקות בכדורסל 2009 היא האליפות ה-14 שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2010. ברזיל זכתה באליפות בפעם הרביעית בתולדותיה. תחילה נערכו משחקי העפלה אזוריות: צפון אמריקה - קנדה מרכז אמריקה וקריביים - מקסיקו, פנמה, איי הבתולה של ארצות הברית, פוארטו ריקו, הרפובליקה הדומיניקנית דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף. אתר האינטרנט הרשמי של אליפות האמריקות בכדורסל 2009 נתונים מאתר של פיב"א
עבדולה יאמין

עבדוללה יאמין עבדול גיום (בדיבהי: އަބްދުﷲ ޔާމީން އަބްދުލް ގައްޔޫމް, נולד ב-21 במאי 1959) הוא פוליטיקאי מלדיבי שכיהן כנשיא האיים המלדיביים בין השנים 2013–2018 הוא אחיו למחצה של נשיא המדינה לשעבר מאומון עבדול גאיום. לאחר שסיים את לימודיו התיכוניים, יאמין למד תואר ראשון במנהל עסקים באוניברסיטה האמריקנית בביירות. לאחר מכן למד לתואר שני במדיניות ציבורית באוניברסיטת קלרמונט שבארצות הברית. בנובמבר 1993 התמנה יאמין לשר המסחר והתעשייה. לאחר מכן הוא שימש גם כשר התעסוקה, האקדמיה והביטחון הסוציאלי. הוא כיהן כשר התיירות בקבינט של אחיו גאיום. בשנים 1993–2013 היה יאמין חבר בפרלמנט של המלדיביים. בשנת 2010 הצטרף למפלגה הפרוגרסיבית. בבחירות לנשיאות שהתקיימו בשנת 2013, יאמין קיבל כ-45.45% מהקולות, וניצח בסיבוב השני עם כ-51.39% מהקולות. האופוזיציה המקומית ביקרה את הבחירות בסבב השני ועתרה לבית המשפט העליון לביטולן - עתירה שלא הצליחה. בשנת 2015 הסתבך יאמין בפרשת הלבנת הון ביחד עם איש עסקים מסינגפור. יאמין נשוי ויש לו שלושה ילדים. בשנת 2018 הפסיד בבחירות לנשיאות לאיברהים מוחמד סוליך וסיים את כהונתו כנשיא. מדיה וקבצים בנושא עבדולה יאמין בוויקישיתוף
לעינייך בלבד

האם התכוונתם ל... לעיניך בלבד (אבטחת מידע) – מושג מתחום אבטחת מידע לעינייך בלבד (סרט) – סרט קולנוע משנת 1981, הסרט ה-12 בסדרת סרטי ג'יימס בונד לעינייך בלבד (ספר) – הספר השמיני בסדרת ספרי ג'יימס בונד, מאת איאן פלמינג
קרל ויצל

קרל ויצל (בגרמנית: Karl Witzell;‏ 18 באוקטובר 1884 – 31 במאי 1976) היה אדמירל גרמני במלחמת העולם השנייה. ויצל נולד ב-18 באוקטובר 1884 בדיסלאקן שבקיסרות הגרמנית. ב-1903 הוא התגייס כצוער לצי הקיסרי הגרמני, ואת הכשרתו הבסיסית עשה על האנייה "מולטקה". הוא השתתף במשלחות ימיות שונות ושרת מספר שנים במושבות הגרמניות בסין. בתחילת מלחמת העולם הראשונה הוא היה בדרגת קפיטן-לויטננט ושרת על אוניית הקו "אולדנבורג". ב-1915 הוא הועבר לסיירת הקלה "אלבינג", והשתתף עמה בקרב יוטלנד. ביוני 1916 הועבר ל"פרנקפורט", ולאחר מכן מונה לנווט ולקצין הראשון של ה"גראודנץ". הוא נשאר בתפקיד זה גם לאחר סיום המלחמה ופירוקו של הצי הקיסרי. ב-2 בפברואר 1920 הוא מונה למפקד כוחות הארטילריה בווילהלמסהאפן, ובמקביל מונה לחבר בוועדת המשנה של ועדת השלום מטעם חיל הים. בתפקיד זה, הוא ניסה לשאת ולתת עם נציגי מדינות ההסכמה על ארטילריית החופים הגרמנית. ב-29 ביוני של אותה שנה הוא הועלה לדרגת קורבטנקפיטן, וב-5 בפברואר 1921 הועבר למחלקת החימוש הימית. ב-11 בינואר 1926 מונה לקצין ראשון על ספינות הקו "בראונשוויג", וב-1 בפברואר של אותה שנה הועבר למלא את אותו התפקיד על ה"שלזוויג-הולשטיין". ב-1 באפריל 1927 הוא קודם לדרגת פריגטנקפיטן. ב-1 בדצמבר קודם לדרגת קפיטן צור זה, וב-1 באוקטובר 1934 לדרגת קונטר אדמירל. ב-1 באוקטובר 1934 מונה לראש מחלקת החימוש של הצי. לאחר פרוץ מלחמת העולם השנייה מילא תפקידי מטה שונים והועלה לדרגת גנרל-אדמירל. ב-31 באוגוסט 1942 הוא התפטר משירות פעיל. למרות זאת, במאי 1945 הוא נידון ל-25 שנות מאסר בידי בית משפט רוסי, בעוון פשעי מלחמה. הוא שוחרר כעבור עשר שנים, ופרש לביתו במערב ברלין. הוא נפטר ב-31 במאי 1976 בגיל 91. מדיה וקבצים בנושא קרל ויצל בוויקישיתוף קרל ויצל (באנגלית)
פרם קינג פולדה

פרם קינג פולדה (בשוודית Fram-King-Fulda) היא מכונית מיקרו, בעלת מרכב פיברגלאס, בתצורת תלת-אופן (גלגל אחורי בודד), אשר יוצרה על ידי חברת "פרם קינג" ("Elektromaschinbau Fulda GmbH") השוודית בעיר "Helsingborg" בין השנים 1956–1962. סך הכול יוצרו 411 יחידות. הדגם השתייך לסדרת מכוניות המיקרו מסוג "Fuldamobil" כמו אלטה A200 היוונית. 2 דלתות דלת קדמית - פתיחה בניגוד לכיוון התנועה ("דלתות התאבדות") 4 מקומות ישיבה (2 מקדימה, 2 מאחור (ספסל צר מאד)) מערכת חשמל - 12 וולט מידות 3 גלגלים: 4.40x8 תאוצה 0-100 קמ"ש ב-32.4 שניות מחיר דגם ה"פרם קינג פולדה" בהשקתו בגרמניה, עמד על 2,250 מרקים גרמנים פרם קינג פולדה שנת 1957 פרם קינג פולדה פרם קינג פולדה פרם קינג פולדה, שנת 1959 - מבט לתא הנהג פרם קינג פולדה פרם קינג פולדה, שנת 1959 פרם קינג פולדה (anemotormuseum) פרם קינג פולדה - תמונה(הקישור אינו פעיל) (oppositelock.kinja) מדיה וקבצים בנושא פרם קינג פולדה בוויקישיתוף פרם קינג פולדה (0:24), יו-טיוב פרם קינג פולדה (3:44), יו-טיוב פרם קינג פולדה allcarindex.com/main-index/car-make-details/Sweden-King--Fram-King-Fulda פרם קינג פולדה 1959 "KING" (Fram King Fulda) פרם קינג פולדה Fuldamobil S-7 (Fram King Fulda) data catalogue
יחסי ארצות הברית – תוניסיה

יחסי ארצות הברית–תוניסיה הם היחסים הדיפלומטים בין ארצות הברית של אמריקה לבין הרפובליקה התוניסאית. כיום לארצות הברית ולתוניסיה יחסים טובים. ב-1795, ארצות הברית פתחה ייצוג רשמי בתוניסיה ואמנת הידידות האמריקנית-תוניסאית נחתמה ב-1799. ארצות הברית סיפקה לראשונה סיוע כלכלי וטכני לתוניסיה ב-26 במרץ 1957. תוניסיה תמכה בהתלהבות בשותפות הכלכלית האמריקנית-צפון אפריקאית שנועדה לקדם את השקעותיה של ארצות הברית באזור המגרב ולהשתלבותו הכלכלית. היחסים בין שתי המדינות נפגעו לאחר שישראל הפציצה את מפקדת אש"ף בתוניסיה ב-1985. התוניסאים האמינו כי ארצות הברית ידעה על המתקפה מראש ואולי הייתה אף מעורבת בה, אך ארצות הברית דחתה על הסף את טענותיה של תוניסיה לפיהן ארצות הברית הייתה אכן מעורבת בהפצצה. באוקטובר 2002, ארצות הברית ותוניסיה חתמו על הסכם למסחר והשקעות בין שתי המדינות. מדיה וקבצים בנושא יחסי ארצות הברית – תוניסיה בוויקישיתוף W. Seelye, Talcott (במרץ 1990). "Ben Ali Visit Marks Third Stage in 200-Year-Old US-Tunisian Special Relationship". The Washington Report. p. 7. {{cite news}}: (עזרה) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מירפואה

מִירְפּוּאָה (בצרפתית: Mirepoix; נהגה: [miʁˈpwa]) היא תערובת ירקות קצוצים המהווה בסיס למגוון רחב של מנות במטבח הצרפתי ומטבחים נוספים. מירפואה מורכבת מירקות, לרוב בצל, גזר וסלרי, החתוכים לקוביות קטנות ומטוגנות במעט שמן, במשך זמן רב ובחום נמוך עד לריכוך וללא השחמה. מטרת הפעולה להביא להמתקת הירקות ולא לקירמול שלהם. מקובל להכין את המירפואה מראש, אך כאשר מכינים אותה תוך כדי הכנת המנה, נהוג לקצוץ את הירקות גס יותר בהתאם לזמן הבישול הכולל של המנה. התערובת מכילה בדרך כלל בצל, סלרי וגזר. ביחס מקובל של שני חלקים בצל, חלק אחד של סלרי וחלק אחד של גזר. המירפואה היא בסיס למנות כמו מרקים, תבשילים, נזידים ורטבים. בדומה למקבילותיה במטבחים אחרים כמו הסופריטו האיטלקי והספרדי. מדיה וקבצים בנושא מירפואה בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
יחסי ארצות הברית – הרפובליקה הדמוקרטית של קונגו

יחסי ארצות הברית–הרפובליקה הדמוקרטית של קונגו הם היחסים הדיפלומטיים בין ארצות הברית לרפובליקה הדמוקרטית של קונגו. עמדתה הדומיננטית של הרפובליקה הדמוקרטית של קונגו במרכז אפריקה הפכה אותה לגורם חשוב ביציבות הכוללת באזור. בדצמבר 2006 בחרה הרפובליקה הדמוקרטית את נשיאה שנבחר בבחירות דמוקרטיות מזה מ-40 שנה, שיאם של מאמצי העם הקונגואי לבחור את מנהיגו בתהליך שלום דמוקרטי. כשהרפובליקה הדמוקרטית נודעה כזאיר, הייתה לה ברית חזקה עם ארצות הברית. זאת בעיקר בגלל מנהיג זאיר מובוטו ססה סקו שנחשב לאנטי-קומוניסט מובהק, וממשלת ארצות הברית ראתה בזאיר מאגר של יציבות במניעת התפשטות המרקסיזם באפריקה. מובוטו עצמו היה ידידותי עם רוב נשיאי ארצות הברית במהלך כהונתו, וקיבל סיוע חוץ רב מארצות הברית ומהעולם המערבי. זאיר מצאה עצמה באותו צד של ארצות הברית ודרום אפריקה ונלחמת בהשפעה הקובנית והסובייטית במהלך מלחמת האזרחים באנגולה. לאחר נפילת מסך הברזל ב-1991, היחסים נחלשו באופן משמעותי, והסוציאליזם כבר לא היווה איום על האינטרסים המערביים באפריקה, ממשלת ארצות הברית החלישה את צידודה במשטרו של מובוטו, שגם הואשם בהפרות זכויות אדם. בסופו של דבר תהליך זה הוביל לקריסתה של זאיר ומלחמת קונגו הראשונה. זמן לא רב לאחר שינוי המשטר, זאיר נודעה בשם הרפובליקה הדמוקרטית של קונגו. ארצות הברית נותרה שותפה של הרפובליקה הדמוקרטית של קונגו ומדינות מרכז אפריקניות אחרות בחיפוש אחר יציבות וצמיחה ביבשת, והקלה על חתימת הסכם משולש בדבר ביטחון אזורי בין הרפובליקה הדמוקרטית של קונגו, רואנדה ואוגנדה באוקטובר 2004. בורונדי הצטרפה רשמית הסכם המשולש בספטמבר 2005. ארצות הברית גם תמכה במאמצי האומות המאוחדות ליצור מנגנון משותף לפיקוח הגבול בין קונגו ורואנדה. מראשית המשבר בקונגו, ארצות הברית מפעילה אסטרטגיה דיפלומטית למען מטרות אלה. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור לקידום מדינות יציבות, מתפתחות ודמוקרטיות, שבהן היא יכולה לפעול כדי לטפל באינטרסים ביטחוניים ביבשת ולפתח תועלת הדדית כלכלית. ארצות הברית מינתה את שגרירה הנוכחי בקונגו ב-2007. הרפובליקה הדמוקרטית מינתה את שגרירה הנוכחי בארצות הברית בשנת 2000. קונגו נמצאת ברשימת היועצים של מחלקת המדינה של ארצות הברית מאז 1977. מדיה וקבצים בנושא יחסי ארצות הברית – הרפובליקה הדמוקרטית של קונגו בוויקישיתוף היסטוריה של היחסים, באתר "Office of the Historian" (באנגלית)